Diari Oficial de la Generalitat Valenciana


Sumari del DOGV 4651, del 16-12-2003 (2003/13079)

DECRET 249/2003, de 12 de desembre, del Consell de la Generalitat, pel qual es modifica el Reglament Orgànic i Funcional de la Conselleria de Cultura, Educació i Esport.
-------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/12/12/249/dof/vci/html**

### Dades del document

Número de DOGV
:   4651

Data del DOGV
:   16-12-2003

Secció del DOGV
:   I. DISPOSICIONS GENERALS

Número del document
:   2003/13591


Data del document
:   12-12-2003

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Conselleria Cultura, Educació i Esport
    * legislació
    * reglament intern
    * administració regional

DECRET 249/2003, de 12 de desembre, del Consell de la Generalitat, pel qual es modifica el Reglament Orgànic i Funcional de la Conselleria de Cultura, Educació i Esport. [2003/X13318]
  
El Decret 115/2003, d'11 de juliol, del Consell de la Generalitat, va aprovar el Reglament Orgànic i Funcional de la Conselleria de Cultura, Educació i Esport.
  
Este decret va crear, dins l'estructura de la citada Conselleria, la Direcció General d'Arxius i Innovació Tecnològica, a fi d'impulsar l'aplicació de les noves tecnologies en l'àmbit de l'educació, la cultura i l'esport. Així mateix, la Sotssecretaria va assumir les competències en matèria de personal no docent. El funcionament d'estos centres directius ha posat de manifest la necessitat de crear noves unitats administratives per a coordinar amb eficàcia estes funcions.
  
En virtut d'això, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 12 de desembre de 2003,
  
DECRETE
  
Article 1
  
Es crea l'article 24 bis en el Decret 115/2003, amb la redacció següent:
  
«Del secretari general administratiu dependrà l'Àrea de Recursos Humans i Estudis, que és la unitat que exercirà les funcions en matèria de gestió de personal no docent, així com l'elaboració d'estudis i compilacions legislatives en les matèries pròpies de l'àmbit competencial de la Conselleria».
  
Article 2
  
Es crea l'article 27 bis, que queda redactat amb el tenor literal següent:
  
«De la Direcció General d'Arxius i Innovació Tecnològica depén l'Àrea d'Informàtica, Organització i Innovació Tecnològica, que exercirà les funcions relacionades amb la innovació tecnològica i la seua aplicació dins l'àmbit d'actuació de la Conselleria, el desenrotllament d'aplicacions i projectes informàtics, l'organització administrativa, la gestió i el suport tecnològic als centres dependents del departament, així com elaborar els criteris i programar l'adquisició i l'ús dels béns i servicis informàtics».
  
DISPOSICIONS FINALS
  
Primera
  
Es faculta el conseller de Cultura, Educació i Esport per a dictar les disposicions que requerisca l'execució i desenvolupament d'este decret, en compliment del que disposa l'article 71 de la Llei de Govern Valencià.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 12 de desembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI